CELEX: 22013D0144
Language: sk
Date: 2013-07-15 00:00:00
Title: Rozhodnutie Spoločného výboru EHP č. 144/2013 z  15. júla 2013 , ktorým sa mení príloha XIII (Doprava) k Dohode o EHP

19.12.2013   
            
            
               SK
            
            
               Úradný vestník Európskej únie
            
            
               L 345/13
            
         ROZHODNUTIE SPOLOČNÉHO VÝBORU EHP
   č. 144/2013
   z 15. júla 2013,
   ktorým sa mení príloha XIII (Doprava) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Nariadenie Komisie (EÚ) č. 383/2012 zo 4. mája 2012, ktorým sa stanovujú technické požiadavky s ohľadom na vodičské preukazy, ktoré obsahujú pamäťové médium (mikročip) (1), sa má začleniť do Dohody o EHP.
            
         
               (2)
            
            
               Príloha XIII k Dohode o EHP by sa preto mala zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Za bod 24f (smernica Európskeho parlamentu a Rady 2006/126/ES) prílohy XIII k Dohode o EHP sa vkladá tento bod:
   
               „24fa.
            
            
               
                  32012 R 0383: nariadenie Komisie (EÚ) č. 383/2012 zo 4. mája 2012, ktorým sa stanovujú technické požiadavky s ohľadom na vodičské preukazy, ktoré obsahujú pamäťové médium (mikročip) (Ú. v. EÚ L 120, 5.5.2012, s. 1).
               Ustanovenia nariadenia sa na účely tejto dohody vykladajú s touto úpravou:
               V bode III.4.2 prílohy III sa do písmena a) týkajúceho sa rozlišovacích čísel dopĺňa tento text:
               
                           ‚—
                        
                        
                           14 pre Island
                        
                     
                           —
                        
                        
                           15 pre Lichtenštajnsko
                        
                     
                           —
                        
                        
                           16 pre Nórsko‘.“
                        
                     
         Článok 2
   Znenie nariadenia (EÚ) č. 383/2012 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 16. júla 2013 pod podmienkou, že boli doručené všetky oznámenia podľa článku 103 ods. 1 Dohody o EHP (2).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 15. júla 2013
      
         
            Za Spoločný výbor EHP
         
         
            predseda
         
         Thórir IBSEN
      
   
   
      (1)  Ú. v. EÚ L 120, 5.5.2012, s. 1.
   
      (2)  Ústavné požiadavky neboli oznámené.